text: स्वच्छ पेयजल मुहैया करवाने के लिए अपनी सरकार की वचनबद्धता को दोहराते हुए मुख्यमंत्री ने कहा कि उद्योगों की तरफ से नदियों में फेंकी जाने वाले अवशेष बर्दाश्त नहीं किए जायेंगे। उन्होंने कहा कि जल प्रदूषण पर काबू पाना उद्योग की जि़म्मेदारी बनती है और उनकी तरफ से यह यकीनी बनाया जाये कि नदियों में अनुपचारित पानी या अवशेष न फेंके जायें। कैप्टन अमरिंदर सिंह ने शहरों द्वारा नदियों को दूषित किये जाने पर भी चिंता ज़ाहिर करते हुए कहा कि इसको तत्काल तौर पर रोके जाने की ज़रूरत है।